CELEX: 62011TN0470
Language: et
Date: 2011-09-01 00:00:00
Title: Kohtuasi T-470/11: 1. septembril 2011 esitatud hagi — Total ja Elf Aquitaine versus komisjon

29.10.2011   
            
            
               ET
            
            
               Euroopa Liidu Teataja
            
            
               C 319/23
            
         1. septembril 2011 esitatud hagi — Total ja Elf Aquitaine versus komisjon
   (Kohtuasi T-470/11)
   2011/C 319/50
   Kohtumenetluse keel: prantsuse
   
      Pooled
   
   
      Hagejad: Total SA (Courbevoie, Prantsusmaa) ja Elf Aquitaine SA (Courbevoie) (esindajad: advokaadid A. Noël-Baron ja É. Morgan de Rivery)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               esimese võimalusena tunnistada täies ulatuses kehtetuks komisjoni 24. juuni 2011. aasta kiri BUDG/DGA/C4/BM/s746396 ja 8. juuli 2011. aasta kiri BUDG/DGA/C4/BM/s812886;
            
         
               —
            
            
               teise võimalusena vähendada summat, mida hagejatelt nõutakse komisjoni 8. juuli 2011. aasta kirjas BUDG/DGA/C4/BM/s812886, või vähemalt tühistada Elf Aquitane’ile määratud viivis summas 31 312 114,58 eurot, mille eest Total on solidaarselt vastutav 19 191 296,03 euro ulatuses;
            
         
               —
            
            
               igal juhul mõista komisjonilt välja kõik kohtukulud.
            
         
      Väited ja peamised argumendid
   
   Hagi põhjenduseks esitavad hagejad üheainsa väite, mille kohaselt on komisjon rikkunud õigusnorme ja oma kohustusi sellega, et ta ei rakendanud hagejate suhtes järeldusi, mis tulenevad Üldkohtu 7. juuni 2011. aasta otsusest kohtuasjas T-217/06: Arkema France jt vs. komisjon, millega vähendati trahvi, mis oli määratud hagejate tütarettevõtjatele asjas COMP/F/38.645 — Metakrülaadid. Hagejad väidavad muu hulgas, et:
   
               —
            
            
               neil kui emaettevõtjatel, keda peetakse selle seisundi tõttu vastutavaks keelatud kokkuleppe eest, peaks samuti olema õigus nende tütarettevõtjatele määratud trahvi vähendamisele, kuigi nende endi hagi sama otsuse peale jättis Üldkohus rahuldamata 7. juuni 2011. aasta otsusega kohtuasjas T-206/06: Total ja Elf Aquitaine vs. komisjon;
            
         
               —
            
            
               kuna Arkema SA maksis tervikuna ära hagejatele ja nende tütarettevõtjatele otsusega asjas COMP/F/38.645 määratud trahvi, sai komisjon kätte kõik, millele tal oli õigus, ega tohtinud järelikult hagejatelt enam midagi nõuda.